इंटर्नशिप में प्रतिमाह 6000 रुपए स्टाइपैंड की मांग
बीएडएवं शिक्षा शास्त्री तथा बीएसटीसी संघ का एक प्रतिनिधिमंडल इंटर्नशिप में 6 हजार रुपए प्रति माह स्टाइपैंड देने की मांग के सिलसिले में गुरुवार को सीएम ऑफिस पहुंचा। वहां सीएम के ओएस सी.आर. गुप्ता को ज्ञापन सौंपा। इस पर ओएस गुप्ता ने आश्वासन दिया कि इसी बजट में मांग पूरी की जाएगी।
अध्यक्ष जिनेंद्र जैन का कहना है कि बीएड, शिक्षा शास्त्री बीएसटीसी के प्रशिक्षणार्थियों को प्रशिक्षण काल में 5 माह सरकारी विद्यालयों में पढ़ाना पड़ता है। सरकार का यह निर्णय स्वागत योग्य है, लेकिन अधिकांश प्रशिक्षणार्थियों को ग्रामीण इलाकों के स्कूलों में पढ़ाना जाना पड़ता है। ऐसे में अधिकांश प्रशिक्षणार्थियों को गांव में ही कमरा लेकर रहना पड़ता है, लेकिन सरकार की ओर से प्रशिक्षणार्थियों को कोई मदद नहीं दी जाती है। ऐसे में प्रशिक्षणार्थियों को इंटर्नशिप के दौरान प्रतिमाह कम से कम 6 हजार रुपए स्टाइपैंड दिया जाए। इस पर मुख्यमंत्री के ओएस गुप्ता ने आश्वासन दिया।
hin_Deva hin_Deva hin_Deva